ΓΡΑΠΤΗ ΕΡΩΤΗΣΗ E-4007/00

υποβολή: Carles-Alfred Gasliba i Bhm (ELDR) προς την Επιτροπή

(21 Δεκεμβρίου 2000)

Θέμα: Συλλέκτης λυμάτων στην Borriana

H Borriana, δήμος στην αυτόνομη περιφέρεια της Valencia έχει πληθυσμό άνω των 26 000 κατοίκων. Ο δήμος διαθέτει μονάδα καθαρισμού λυμάτων και τους αντίστοιχους συλλέκτες. Η αρχική διάταξη της πόλης χωρίζεται σ' ένα αστικό κέντρο όπου κατοικεί η πλειοψηφία των κατοίκων της και σε συνοικίες στην παραλία όπου κατά τη διάρκεια όλου του χρόνου ζουν περίπου 4 000 άτομα αλλά τους θερινούς μήνες ο αριθμός αυτός ποικίλλει μεταξύ 14 000 και 15 000 ατόμων δεδομένου ότι ο δήμος βρίσκεται σε τουριστική ζώνη.

Το βόρειο μέρος των συνοικιών που βρίσκονται στην παραθαλάσσια ζώνη απέχει ελάχιστα μέτρα από την παραλία. Η περιοχή αυτή η οποία έχει χαρακτηριστεί ως ζώνη με μονοκατοικίες με σημαντικό αριθμό νοικοκυριών δεν διαθέτει συστήματα συλλογής, ούτε επεξεργασίας των λυμάτων που προέρχονται από τις κατοικίες. Παρόλα τα επανειλημμένα αιτήματα των κατοίκων το δημοτικό συμβούλιο της Borriana έχει σταματήσει την κατασκευή του συλλέκτη εδώ και πάνω από τρία χρόνια. Ο συλλέκτης αυτός θα οδηγούσε τα απόβλητα στην σημερινή μονάδα καθαρισμού και έτσι θα αποφευγόταν να καταλήγουν τα αστικά λύματα απευθείας στην Μεσόγειο.

Σύμφωνα με την οδηγία 91/271/ΕΟΚ(1) του Συμβουλίου της 21ης Μαΐου 1999, σχετικά με την επεξεργασία των αστικών αποβλήτωνποχρεώνονται τα κράτη μέλη να εγγυηθούν ότι όλα τα αστικά κέντρα των οποίων η αντιστοιχία κατοίκων είναι μεγαλύτερη από 2000 κατοίκους πρέπει να διαθέτουν εγκαταστάσεις συλλογής και επεξεργασίας των αστικών αποβλήτων. Εξάλλου η θέση σε λειτουργία συστημάτων περισυλλογής και επεξεργασίας έχει τελειώσει για τις ευαίσθητες ζώνες που έχουν περισσότερους από 10 000 κατοίκους στις 31 Δεκεμβρίου του 1998. Για τις μη ευαίσθητες ζώνες και για κατοίκους άνω των 15 000 η προθεσμία λήγει στις 31 Δεκεμβρίου 2000. Είναι αδύνατον να τηρήσει ο δήμος της Borriana αυτές τις προθεσμίες δεδομένου ότι εξακολουθεί να αναβάλει την κατασκευή του συστήματος συλλογής αποβλήτων στην Avenida de Constitucin.

Η μη τήρηση εκ μέρους του δήμου των διατάξεων αυτών προκαλεί περιβαλλοντικήποβάθμιση όλης της παραλίας της Borriana" η περιβαλλοντική μόλυνση στη θάλασσα είναι σημαντική δεδομένου ότι τα αστικά απόβλητα των κατοικιών συγκεντρώνονται μέσω των τριώνπαρχόντων ήδη αγωγών αποχέτευσης οι οποίοι επιπλέον χρησιμοποιούνται για την αποχέτευση πλεονασμάτων ύδατος από την καλλιέργεια λεμονιών και για τα απόβλητα ορισμένων μικρών επιχειρήσεων.

Η κατάσταση της παραλίας στο δήμο της Borriana επιδεινώνεται συνεχώς και η θαλάσσια χλωρίδα και πανίδα καθώς και οι παραλίες ρυπαίνονται όλο και περισσότερο. Ποιά μέτρα προτίθεται να λάβει η Επιτροπή προκειμένου να διασφαλίσει ότι οι προβλεπόμενες εντός της οδηγίας 91/271/ΕΟΚ προθεσμίες για τις περιβαλλοντικές διατάξεις ρυθμίσεις θα τηρούνται;

(1) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(28 Φεβρουαρίου 2001)

Όπωςπενθυμίζει το Αξιότιμο Μέλος του Κοινοβουλίου, η οδηγία 91/271/ΕΟΚ του Συμβουλίου της 21ης Μαΐου 1991 για την επεξεργασία των αστικών λυμάτωνποχρεώνει τα κράτη μέλη να μεριμνούν ώστε όλοι οι οικισμοί με άνω των 2 000 μονάδων ισοδύναμου πληθυσμού (η μονάδα ισοδύναμου πληθυσμού είναι μονάδα μέτρησης της οργανικής ρύπανσης που αντιπροσωπεύει την μέση ρύπανση που παράγεται ανά άτομο και ανά ημέρα) να είναι εφοδιασμένοι με σύστημα συλλογής και επεξεργασίας των αστικών λυμάτων. Το απαιτούμενο βασικό επίπεδο της εργασίας είναι η δευτερογενής επεξεργασία (δηλ. η βιολογική). Με βάση τα ανωτέρω, οι οικισμοί άνω των 15 000 μονάδων ισοδύναμου πληθυσμού πρέπει να είναι εφοδιασμένοι με σύστημα συλλογής και δευτερογενούς επεξεργασίας, ήδη από τις 31 Δεκεμβρίου 2000. Οι οικισμοί άνω των 10 000 μονάδων ισοδύναμου πληθυσμού που απορρίπτουν τα λύματά τους σεδατικά συστήματα χαρακτηρισμένα ως ευαίσθητα από τα κράτη μέλη πρέπει να είναι εφοδιασμένοι με σύστημα συλλογής και επεξεργασίας αυστηρότερης από την δευτερογενή, ήδη από τις 31 Δεκεμβρίου 1998. Οι μικρότεροι οικισμοί έχουν προθεσμία μέχρι τις 31 Δεκεμβρίου 2005 για να εφοδιαστούν με σύστημα συλλογής και επεξεργασίας.

Η Επιτροπή μόλις ολοκλήρωσε την εξέταση της κατάστασης όσον αφορά την πρώτη προθεσμία της 31ης Δεκεμβρίου 1998 και θα δημοσιεύσει σύντομα έκθεση με τα αποτελέσματα της εξέτασης αυτής, καθώς και σχετικά με την κατάσταση της επεξεργασίας σε όλες τις μεγάλες ευρωπαϊκές πόλεις άνω των 150 000 μονάδων ισοδύναμου πληθυσμού.

Ο οικισμός Borriana που βρίσκεται στην αυτόνομη κοινότητα της Βαλένθια στην Ισπανία, και ο οποίος, σύμφωνα με το Αξιότιμο Μέλος του Κοινοβουλίου, αριθμεί άνω των 26 000 κατοίκων, απορρίπτει τα λύματά του σε μη ευαίσθητη ζώνη. Κατά συνέπειαν, η προθεσμία για τη συλλογή και επεξεργασία των εν λόγω λυμάτων ήταν η 31η Δεκεμβρίου 2000.

Η Επιτροπή μόλις προσφάτως άρχισε να εξετάζει την κατάσταση σε όλους τους οικισμούς τους οποίους αφορά η προθεσμία της 31ης Δεκεμβρίου 2000. Η Επιτροπή γνωρίζει ήδη ότι, εκτός από τον οικισμό της Borriana, ορισμένοι ισπανικοί οικισμοί δεν είχαν εκπληρώσει, κατά την εν λόγω ημερομηνία, τιςποχρεώσεις της οδηγίας. Με το πέρας της εξέτασης αυτής, η Επιτροπή θα είναι σε θέση, ενδεχομένως, να κινήσει διαδικασία επί παραβάσει κατά της Ισπανίας για μη τήρηση της προθεσμίας της 31ης Δεκεμβρίου 2000.